*1.sz. melléklet a HB/17-IKV/01750-3/2025. számú hiánypótlási felhívás teljesítéséhez*

A tervezett fejlesztés a releváns nemzetközi és hazai környezet- és természetvédelmi célok tükrében

Megvizsgáltuk, hogy a tervezett fejlesztés, azaz a CIVAQUA Program (és ebben jelen tervezett beavatkozások) céljai a térségre vonatkozó nemzetközi és hazai környezet- és természetvédelmi célokhoz hogyan illeszkednek. A következőkben a célokból képzett összevont értékelés eredményeit mutatjuk be. Az áttekintő összevetéshez a közösségi és nemzeti dokumentumokban megfogalmazott célokat az alábbi fő csoportokban foglaltuk össze:

* **KÖRNYEZETI TERHELÉSEK CSÖKKENTÉSE – EGÉSZSÉGVÉDELEM** (NKP5: Az emberi egészség és az életminőség környezeti feltételeinek javítása, a környezetterhelés hatásainak csökkentése)
* **ÉRTÉKMEGŐRZÉS, -HELYREÁLLÍTÁS, TERMÉSZETI ERŐFORRÁSOK VÉDELME** (NKP5: Természeti értékek és erőforrások védelme, helyreállítása, fenntartható használata)
* **ERŐFORRÁSHATÉKONY, ALACSONY KÖRNYEZETI TERHELÉSŰ GAZDASÁG, MELY HOZZÁJÁRUL A KLIMAVÉDELEMHEZ ÉS –ALKALMAZKODÁSHOZ** (NKP5: Az erőforrás-takarékosság és a -hatékonyság javítása, a gazdaság zöldítése és körforgásos működésének erősítése)
* **KÖRNYEZETTUDATOSSÁG NÖVELÉSE, SZEMLÉLETFORMÁLÁS, EGYÉB**

A fejlesztések szempontjából releváns célkitűzések közül a nagyon általánosakat, mint pl. a 8. Környezetvédelmi Cselekvési Programban szereplő „biztosítani akarjuk a jólét mindenkinek, miközben a bolygó határain belül maradunk” célt nem vettük figyelembe, a többi célnál pedig értelemszerűen összevontuk az azonos, vagy nagyon hasonló célkitűzéseket. Ezek után az egyes, már összevont célkitűzéseknél értékeltük, hogy a fejlesztések ezen célkitűzések megvalósulását segíthetik-e vagy sem. Az értékelés eredményét táblázatos formában közöljük. Az alábbi táblázatban a következő minősítési jeleket használtuk a jobb áttekinthetőség kedvéért:

|  |  |
| --- | --- |
| **☺** | A környezeti cél szempontjából egyértelműen kedvező elmozdulásokra lehet számítani a fejlesztések megvalósulása esetén. |
| **☺?** | A továbbtervezés és a megvalósulás során a hatásvizsgálat javaslatainak megfogadása esetén kedvező elmozdulás érhető el (jelenleg nem épül bele a vizsgált cél a fejlesztésbe). Illetve más okokból bizonytalan a kedvező elmozdulás megvalósulása. |
| **😐** | A környezeti cél tekintetében lehetnek kedvező folyamatok, de ezek mértéke vagy valószínűleg csekély, vagy számolnunk kell ellentétes hatásokkal is, amelyek közömbösíthetik az eredményt. |
| **☹** | A környezeti cél szempontjából kedvezőtlen elmozdulásokra számíthatunk. |
| **☹?** | A továbbtervezés, illetve a kapcsolódó intézkedések esetében a felmerült célt szolgáló lépések nélkül, a javaslatok elvetése esetében a korábbinál kedvezőtlenebb helyzet is előállhat. Illetve más okokból bizonytalan a kedvezőtlen elmozdulás megvalósulása. |
| **nr** | A környezeti cél szempontjából a fejlesztések nem okoznak változásokat, azaz nem releváns. |

A tervezett fejlesztés és az általános környezeti célkitűzések kapcsolata

| **Környezetvédelmi célok, SKV elvárások, alapelvek** | **A célt tartalmazó dokumentumok** | **A fejlesztések kapcsolódása a célhoz** | |
| --- | --- | --- | --- |
| **KÖRNYEZETI TERHELÉSEK CSÖKKENTÉSE – EGÉSZSÉGVÉDELEM** | | | |
| 1. **Környezetbiztonság javítása**, kockázati tényezők mérséklése, kockázatmegelőző vízkárelhárítás. | KJT, NKP5, I.ÉCsT, NFFK[[1]](#footnote-1) | **☺** | Hozzájárul, alapvetően a belvizek és aszályok kockázatának csökkenését célzó beavatkozásokkal és vízkormányzás megvalósításával. |
| 1. A felszíni és felszín alatti víztestek jó ökológiai állapotának, potenciáljának, kémiai állapotának és mennyiségi állapotának elérése, víztestek állapot-romlásának megakadályozása, terhelé-sek, szennyezések csökkentése - **a VKI célkitűzéseinek elérése**, vízgyűjtő-gazdálkodási terv végrehajtása. | 8. KCSP, VKI/VGT3, OFTK, NKP5, KJT, NÉS2, SGD[[2]](#footnote-2) | **☺** | A tervezett intézkedések hatással lesznek a hidromorfológiai és mennyiségi állapotra a felszíni vizek esetében és a mennyiségi állapotra a felszín alatti vizek esetében. A VKI előírásainak megvalósítása alapvető cél. |
| 1. **Szennyezésmentességre** való törekvés megvalósítása, ideértve a levegőt, a vizet és a talajt is, valamint az európaiak egészségének és jólétének védelmét. | 8. KCSP, NFFK, NKP5, SGD | **☺** | Közvetett módon hozzájárul. A többletvizek megjelenése, a felszín alatti vizek szintjének növelése révén javulhat mind a felszíni, mind a felszín alatti vizek minősége is. |
| 1. **Életképes vidék**, egészséges élelmiszertermelés és ellátás. | OFTK | **☺** | A terület kedvezőbb vízgazdálkodása, a szélsőséges vízmennyiségi állapotok csökkenése közvetett módon mind a vidék életképességének, mind a jobb minőségű élelmiszer előállításnak kedvez. |
| 1. Az Európai Unió városainak fenntarthatóbbá tétele, **települési környezetminőség javítása** (pl. zöldfelület-fejlesztés, ivóvíz minőség javítása, szennyvíztisztítás fejlesztése). | 8. KCSP NKP5, BluePrint[[3]](#footnote-3) | **😐** | Közvetlen célként nem fogalmazták meg, de közve-tetten várhatók kedvező hatások a nagyobb víz-mennyiségek rendelkezésre állásának következtében Debrecen szempontjából is érzékelhetően. (pl. Nagyerdő életfeltételeinek javulása, mikroklíma javulás levegőminőségre kedvező hatása, porképződés csökkenése stb.) |
| 1. Az érzékeny fajokra és élőhelyekre gyakorolt negatív hatások, illetve a környezeti kockázati tényezők csökkentése a jó környezeti állapot elérése érdekében. | NFFK, BSS, NBS[[4]](#footnote-4) | **☺**  **☹?** | Cél a negatív hatások és a kockázati tényezők csökkentése, illetve az állapot javítása az érzékeny fajok esetében (pl.: vizes terület rehabilitációja a Nagyerdőben). A kivitelezés során különös figyelmet érdemel ez a szempont, mivel egyes beavatkozások kedvezőtlen hatással is járhatnak. |
| 1. A vízhez és köztisztasághoz történő hozzáférés és a fenntartható vízgazdál-kodás biztosítása mindenki számára. | SGD | **☺** | Az erdőspusztai tavak vízpótlása, mint rekreációs lehetőségek stabilitásának biztosítása jelen célt is szolgálja. |
| **ÉRTÉKMEGŐRZÉS, -HELYREÁLLÍTÁS, TERMÉSZETI ERŐFORRÁSOK VÉDELME** | | | |
| 1. **Stratégiai erőforrások megőrzése**, fenntartható használata és környezetünk védelme. | OFTK | **☺** | A terület fenntartható használatához hozzájárulnak a tervezett projektelemek, a rendszeres vízpótlási lehetőség kialakítása. |
|  |  |  |  |
| 1. **Integrált vízgazdálkodás, az ún. „felelős vízkormányzás”,** az egymással látszólag ellentmondó érdekek össze-hangolása a stratégiai vízkészletek meg-őrzése érdekében, egyszerre kell meg-valósítani a vízigények biztosítását, a stratégiai vízkészletek megőrzését, beleértve az ökológiai vízigény biztosítását is, valamint a vizek megfelelő minőségének megőrzését. | Blueprint, NBS, NÉS2, KJT | **☺** | A térségi céloknak megfelelő vízmennyiségek biztosítása cél, a vízkormányzás lehetőségeinek javításával. A tervek integrált szemlélettel, az ökológiai szempontokat is figyelembe véve készültek. |
| 1. **A vizek többletéből vagy hiányából eredő káros hatások csökkentése**, megelőzése. | NKP5, NÉS2 | **☺** | A tervezett intézkedések segítik mind a belvizek irányított levezetését, de elsősorban az aszályok kedvezőtlen hatásainak enyhítését. |
| 1. **Kockázat megelőző ár- és bel-vízvédelem** | KJT, ÁKK[[5]](#footnote-5) | **☺** | A tervezett intézkedések segítik belvizek irányított levezetését. (Lásd pl. Pallagi csatorna beavatkozás kifejezetten e célból.) |
| 1. A **vízkészletek mennyiségi és minőségi védelme** (az ésszerű és takarékos vízhasználat elterjesztése, tudatosítása), a vízkivételek csökkentése, a vízfelhasználás hatékonyságának javítása | 8.KCSP, NKP5, NÉS2 | **☺** | A tervezett intézkedések célja, hogy hozzájáruljanak a felszíni víztestek esetében jó ökológiai állapot/potenciál, a felszín alatti vizek esetében a jó mennyiségi állapot eléréséhez és fenntartásához. |
| 1. A biológiai sokféleség, a fajgazdagság, a táj és a természeti értékek (védett, Natura 2000 és más nemzetközi egyezmény hatálya alá tartozó területek) védelme, megőrzése és helyreállítása, megfelelő természetvédelmi kezelés biztosítása, ezen keresztül az ökoszisztéma szolgáltatások javítása, kimerítésük akadályozása. | 8.KCSP, BSS, NFFK, OFTK, SGD,  Erőforr. hatékony EU[[6]](#footnote-6), NBS, NKP5, NFFK | **☺** | Célok között szerepel a biológiai sokféleség megőrzése, ehhez a megfelelő feltételek megteremtése. A vízkormányzásnak közvetlen felszín alatti vizet tápláló, illetve talajvízszint-emelő hatása is lesz, mégpedig az ökológiai szempontból legérzékeny területeken, a bodaszőlői erdőben, a Nagyerdőben és a Cserei-ér menti gyepeknél. Ezek közül a Nagyerdő országos (természetvédelmi terület) és Natura 2000 védelem, a bodaszőlői erdő Natura 2000 védelem alatt áll. A Nagyerdőnél az élőhelyek állapotának romlása a szárazodás miatt egyértelműen kimutatható.) |
| 1. 2030-ra jelentős kiterjedésű leromlott állapotú ökoszisztémát helyre kell állítani, az élőhelyek és a fajok tendenciái és védettségi helyzete nem romolhat, legalább 30 %-uk el kell érje a kedvező védettségi helyzetet vagy legalább javulást kell mutasson. | BSS, NBS, DRS. | **☺** |
| 1. Az idegenhonos **inváziós fajok** által veszélyeztetett vörös listás fajok számának 50 %-kal történő csökkentése. | BSS, NBS | **☺?** | Az Erdőspusztai tavaknál a beavatkozások között az invazív fajok irtása is tervezett, de talán éppen a szárazodás, a nyílt vízfelületek csökkenése miatt vöröslistás faj előfordulásáról nincs tudomásunk. |
| 1. **Vizes élőhelyek és árterek helyre-állításának támogatása** (pl. mellékág rehabilitációk, vizes, ill. víztől függő élőhelyek védelme) | DRS, NBS | **☺** | A beavatkozások a vízmennyiség javításával segítik a célt, új vizes élőhelyeket teremt, illetve meglévők vízellátását stabilizálja. |
| 1. A talaj termőképességének fenntartása, a **talaj vízmegtartó képességének javítá-sa,** szervesanyag-tartalmának növelése, a talajkészletek mennyiségének és minőségének fokozott védelme a talaj-degradáció visszafordítása. | 8.KCSP, Erdőgazd. Strat[[7]](#footnote-7)., NFFK | **☺** | A vízátvezetéssel és vízvisszatartással javul a térség vízellátása, ennek talajvízszint emelő hatásával is számolnak, például a Nagyerdő területén. Ez a talajok vízgazdálkodását is javítja várhatóan. |
| 1. A mezőgazdasági területek legalább  10 %-án találhatók magas biodiverzitású tájelemek és 25 %-án ökológiai gazdálko-dás folyik, az agroökológiai jó gyakorlatok sokkal elterjedtebbé válnak. | BSS | **😐** | A tervezett fejlesztéseken túlmutató cél. A mezőgazdasági támogatások rendszerének megváltoztatását igényli. |
| 1. Az erdők védelme, helyreállítása és fenntartható kezelése, a természet közeli erdőgazdálkodási módszerekkel kezelt erdőterületek növelése, az erdőtervezés során a biológiai sokféleség megőrzését szolgáló szempontok hatékony érvényesítése (pl. őshonos fafajokból álló erdőállományok területe nő). | Erdőgazd. Strat. | **☺** | A térségi talajvízszint-süllyedés megállítása, a szint növelése hozzájárul az erdők védelméhez. Kiemelten fontos a Nagyerdő és a bodaszőlői erdő vízgazdálkodásának javítása víz beszivárogtatása által. |
| 1. **3 milliárd új fát ültetünk** az EU-ban az ökológia elveinek tiszteletben tartásával. | BSS | **☹?** | A tervezett fejlesztéseken túlmutató cél. (Azonban a megvalósítás során fakivágás elkerülhetetlen.) |
| **ERŐFORRÁSHATÉKONY, ALACSONY KÖRNYEZETI TERHELÉSŰ GAZDASÁG, MELY HOZZÁJÁRUL A KLIMAVÉDELEMHEZ ÉS –ALKALMAZKODÁSHOZ** | | | |
| 1. **Zöld és karbonmentes Európa**, klímasemlegesség 2050-ig történő elérésére, az üvegházhatásúgáz-kibocsátás csökkentése. | Éghajlatvéd. jogszab., 8.KCSP, Blueprint | **nr** |  |
| 1. A stratégiai erőforrások – nyersanyagok, energia, víz, levegő, földterület és talaj – megőrzése, fenntartható használata, a környezeti eltartóképesség, mint a gazdálkodás korlát érvényesítése. | 8. KCSP, NFFK, OFTK  NVS, NFFK, NÉS2, Nemzeti Tájstratégia | **☺** | A térségbe bevezetett többlet vízmennyiség e szempontból is kedvező. |
| 1. **Talajromlás megállítása, helyre-állítása**, a talaj vízmegtartó képességé-nek javítása, a talajkészletek mennyisé-gének és minőségének fokozott védelme, a termékenység hosszútávú fenntartása. | Erőforr. hatékony EU, NFFS, OFTK, | **☺** | A talajvíz állapot mennyiségi javítását célként kezeli a Program, ami a talajminőségre, a talajok vízgazdálkodási állapotára is kedvező hatással van. |
| 1. **Területhasználatok felülvizsgálata** és igazítása a változó ökológiai és éghajlati feltételekhez. | NÉS2, Tájstrat. | **😐** | A tervezett fejlesztéseken túlmutató cél, de nagyon fontos lenne itt is átgondolni, az adottságoknak megfelelő tájhasználatokat szorgalmazni. Jelen esetben nem a területhasználatokat igazítjuk a klímaváltozáshoz, hanem igyekszünk már kialakult területhasználatokat fenntartani a térségében. |
| 1. A táj védelmének beépítése minden olyan politikába, mely arra közvetlen, vagy közvetett módon hatással lehet: **táj-szerkezet, tájjelleg, tájpotenciál védelme.** | Európa Tanács Táj Egyezménye, Nemzeti Tájstratégia | **😐** | A tervezett fejlesztéseken túlmutató cél.  Azonban a többletvizek megjelenése, a tározók újraélesztése kedvezőbb tájszerkezet, élhetőbb állapot kialakítását segítheti. |
| 1. **Energiatakarékosság**, **energiahaté-konyság javítása**, az elsődleges energia-fogyasztás csökkentése Magyarország végső energiafelhasználása 2030-ban ne haladja meg a 2005 évi értéket (785 PJ), ha meghaladja, akkor a növekmény karbon-semleges forrásból származzon. | NÉS2, NTFS | **☺?** | A szivattyútelep energiaigényének biztosítására javasolt megújuló energiaforrások alkalmazása, mely a CIVAQUA II/b ütemben tervezett elemei között szerepel. |
| 1. Az öntözési feltételek javítása, az öntözéses gazdálkodás feltételeinek biz-tosítása, a csapadékgazdálkodás támo-gatása, a mezőgazdaság versenyképessé-gének javítása, a termelés biztonság víz-gazdálkodási feltételeinek stabilizálása. | KJT | **😐** | A fejlesztés megvalósulásával a területre többlet vízmennyiség kerül. Ez hat a terület aszályérzékeny-ségére, a mezőgazdasági termelés feltételei javulnak, az aszálykároknak való kitettség csökken. A mikro-klíma javulásával (többletpárolgás) a termesztett növényzet életfeltételei is javíthatók, csökkentve az öntözési igényt. (Kismértékű hatásra számíthatunk.) |
| 1. Sürgős lépések megtétele a klíma-változás és hatásainak leküzdésére, a termeléssel és a fogyasztással kapcsolatos környezeti és éghajlati nyomás csökkentése, beleértve az aszálykezelési feladatokat. | Blueprint, KJT | **☺** | Eleve a klímaváltozásból eredő hatások enyhítése és az alkalmazkodás lépéseinek megalapozása céljából született a CIVAQUA Program. |
| 1. Az alkalmazkodóképesség növelése, az ellenállóképesség erősítése és az éghajlatváltozással szembeni sérülékeny-ség csökkentése, megelőzés és kezelés előmozdítása | 8.KCSP, OFTK, NFFK, NKP5, OFTK, NÉS2, KJT | **☺** |
| 1. Az energia részarányának növelése a bruttó végső energiafelhasználáson belül legalább 21%-ra, a naperőmű-kapacitás meghatszorozása 2030-ig. | 8. KCSP, NÉS2 | **nr** | A tervezett fejlesztéseken túlmutató cél. |
| **KÖRNYEZETTUDATOSSÁG NÖVELÉSE, SZEMLÉLETFORMÁLÁS, EGYÉB** | | | |
| 1. Szemléletformálás, a fenntarthatóságot szolgáló hétköznapi életstratégiákkal kapcsolatos ismeretek átadása. A környe-zettudatos szemlélet népszerűsítése, fenntartható életmód, fogyasztás és termelés elterjesztése, természet-, környezet- és energiatudatosság erősítés. | NFFK, Tájstrat. | **nr** | A tervezett fejlesztéseken túlmutató cél. |
| 1. Indikátor- és monitoringrendszer kialakítása és fejlesztése, amivel nyomon követhetők az éghajlatváltozás vízjárási, vízminőségi és vízgazdálkodási hatásai, és amely segítheti a döntéshozókat az éghajlatváltozásból eredő feladatok megalapozottabb és reálisabb megítélé-sében, döntéseik meghozatalában | NÉS2 | **☺** | A vízpótlás üzemelésének hatását a védett, a NATURA 2000-es területekre, a meglévő medrekre és a ráépülő helyi szivárogtatásokra a talajvíz szintek monitorozásával lehet folyamatosan ellenőrizni. |

A táblázat értékelő oszlopát áttekintve megállapíthatjuk, hogy a tervezett fejlesztés az uniós és hazai környezeti, fenntarthatósági célokkal jórészt harmonizál. A megfogalmazott 32 összevont célt összevetve a fejlesztések céljaival 20 esetben a harmónia már jelenleg is látható. 7 esetben a célok nem relevánsak, vagy semlegesek a vizsgált Program céljainak viszonylatában. A céloknak kifejezetten ellentmondó fejlesztést, beavatkozást nem találtunk. 5 célnál a kimenet bizonytalan, de a hatástanulmány javaslatai alapján kedvező irányban lehet elmozdulni.

1. KJT = Nemzeti Vízstratégia (Kvassay Jenő Terv), NKP5 = 5. Nemzeti Környezetvédelmi Program, I. ÉCsT = Első éghajlatváltozási Cselekvési Terv, NFFK = Nemzeti Fenntartható Fejlődési Keretstratégia (a rövidítések magyarázatát az első említéskor adjuk meg) [↑](#footnote-ref-1)
2. 8. KCSP = 8. Környezetvédelmi Cselekvési Program, VKI/VGT3 = Víz Keretirányelv/Vízgyűjtő-gazdálkodási Terv, OFTK = Országos Fejlesztési és Területfejlesztési Koncepció, KJT = Nemzeti Vízstratégia (Kvassay Jenő Terv), NÉS2 = 2. Nemzeti Éghajlatváltozási Stratégia, SGD = A következő lépések Európa fenntartható jövőjéért - Európai fellépés a fenntarthatóságért [↑](#footnote-ref-2)
3. BluePrint = Az európai vízkészletek megőrzésére irányuló terv [↑](#footnote-ref-3)
4. BSS = Biológiai Sokféleség Stratégiája, NBS = Nemzeti Biodiverzitás Stratégia [↑](#footnote-ref-4)
5. ÁKK = Árvízi Kockázatkezelési Koncepció [↑](#footnote-ref-5)
6. Erőforr. hatékony EU = Erőforráshatékony Európa megvalósításnak ütemterve [↑](#footnote-ref-6)
7. Erdőgazd. Strat = Nemzeti Erdőstratégia [↑](#footnote-ref-7)